Ռուբեն Անտոնյան

**Ռուբեն Անտոնյան** (ծնվ. 1988 թ, սեպտեմբերի 2, Երևան, Հայաստանի ԽՍՀ, ԽՍՀՄ), հայ կոմպոզիտոր։

## Կենսագրություն
Ռուբեն Անտոնյանը ծնվել է 1988 թվականի սեպտեմբերի 2-ին Երևանում։

2014 թվականին ավարտել է Երևանի Կոմիտասի անվան պետական կոնսերվատորիայի ստեղծագործական բաժինը (պրոֆեսոր Արամ Սաթյանի դասարանում)։ Նույն տարեթվին տեղափոխվել է Գերմանիա և Համբուրգի երաժշտության և թատրոնի բարձրագույն դպրոցում հաճախել ստեղծագործության պրոֆեսոր Մանֆրեդ Շտանկեի դասարանում, սաունդսքեյփի Գեորգ Հայդուի դասարանում, ինչպես նաև երաժշտական տեսության և վերլուծության Սաշա Լինո Լեմքեի դասարանում։

2015 թվականին Ծաղկաձորում մասնակցել է 3-րդ արվեստի ամառային ակադեմիային և արժանացել «լավագույն երաժշտական ստեղծագործություն» անվանակարգին։

2018 թվականին ավարտել է Երևանի Կոմիտասի անվան պետական կոնսերվատորիայի ստեղծագործական բաժինը՝ ստանալով մագիստրոսի աստիճան։ Նույն թվականին մասնակցել է Հյուսիսային Կարոլինա նահանգի Շառլոթ քաղաքում անցկացված ժամանակակից երաժշտության փառատոնին (Շառլոթի թագավորական համալսարանում), որտեղ վարպետության դասեր է ստացել կոմպոզիտոր Դորըթի Հայնդմանից և կոմպոզիտոր-վիզուալ արտիստ Քյոնգ Մի Չոյից։

2015 թվականից միչև 2018 թվականը եղել է Հայաստանի կոմպոզիտորների միության երիտասարդական մասնաճյուղի (ներկայիս Երիտասարդական Ֆորումի) խորհրդի անդամ, 2018-2021 թվականներին հանդիսացել է Երիտասարդական Ֆորումի ղեկավար։

Ռուբեն Անտոնյանը «Քառորդ տոն» հասարակական կազմակերպության հիմնադիր-նախագահն է և «Ասոնանս» անսամբլի հիմնադիր-տնօրենը։

Նրա երաժշտությունը կատարվել է մի շարք միջազգային փառատոններում, այդ թվում՝ «Music in Touch» (Կալիարի), «Խաչմերուկներ. ժամանակակից երաժշտության օրեր Հայաստանում» (Հայաստան), «Risuounanze» (Ուդինե), «Opus 3» (Երևան/Մյունխեն), «Loop» (Բրյուսել) և այլն։ Նրա «'М'Spiration» մենանվագ ալտի համար ստեղծագործությունը ընտրվել է Միլանում կայանալիք «Մոնտեվերդին և ժամանակակից երաժշտությունը» խորագրով համերգին կատարվելու համար։ Համերգը նվիրված էր իտալացի անվանի կոմպոզիտոր *Կլաուդիո Մոնտեվերդիի* 450-ամյակին։ Ստեղծագործությունը կատարել է հայտնի ալտահար *Մաուրիցիո Բարբետտին*։

2019-2021 թվականներին Անտոնյանը մասնակցել է Ռուսաստանի Նիժնի Նովգորոդ քաղաքում կայացած «Թատրոնի ուրվագծերը» («Линии театра») խորագիրը կրող դպրոց-լաբորատորիային, որի գեղարվեստական ղեկավարն էր Ռուսաստանի վաստակավոր գործիչ Վիկտոր Ռիժակովը։ Դպրոց-լաբորատորիայի շրջանակներում մասնակցել է մի շարք նշանավոր մասնագետների, այդ թվում՝ Դմիտրի Կուրլյանդսկու, Վլադիմիր Գորլինսկու, Արման Ղուշչյանի, Սերգեյ Ռանևի և այլոց դասախոսություններին։

2021 թվականից պրոֆեսոր Լիլիթ Երնջակյանի գիտական ղեկավարությամբ հայցորդ է ՀՀ Գիտությունների ազգային ակադեմիայի Արվեստի ինստիտուտում։

2021 թվականից Երևանի Կոմիտասի անվան պետական կոնսերվատորիայում դասավանդում է «երաժշտական ինֆորմատիկա» առարկան, իսկ 2022 թվականից՝ «գործիքավորման արդի տեխնոլոգիաներ» առարկան։ 2022 թվականից «Էրազմուս+» ծրագրի դասախոս է։

## Ստեղծագործություններ
Ռուբեն Անտոնյանը կամերային, վոկալ և սիմֆոնիկ երաժշտության հեղինակ է։

*Ակադեմիական ստեղծագործություններ*

# «Պոեմ» մենանվագ թավջութակի համար (2010)
# «Little Piece» հոբոյի և դաշնամուրի համար (2011)
# «Romance» սոպրանոյի և դաշնամուրի համար (Հովհաննես Թումանյանի խոսքերով) (2012)
# Դաշնամուրային տրիո (2012)
# «Somnoque» դաշնամուրի համար (2013)
# «Romance» մեցցո-սոպրանոյի, թավջութակի և դաշնամուրի համար (Վահագն Դավթյանի խոսքերով) (2013)
# «Nictation» ֆլեյտայի և դաշնամուրի համար (2013)
# «Fugue (3 voices)» դաշնամուրի համար (2013)
# «Penetration» նվագախմբի համար (2014)
# «Motion» կլարնետի, ջութակի և թավջութակի համար (2014)
# «Three Piano Pieces after Robert Motherwell Paintings» դաշնամուրի համար (2015)
# «4.5 Situation(s)» մենանվագ ֆլեյտայի համար (2016)
# «IV Chromatic Pieces» դաշնամուրի համար (2016)
# «anticIpation» դաշնամուրի համար (2016)
# «Extension» for լարային եռյակի համար (2016)
#  (2017)
# «[in Spring] something green is growing / three little pieces» դաշնամուրի համար (2017)
# «'M'Spiration» մենանվագ ալտի համար (2017)
# «Piano Work (u n i n t e r r u p t e d  i l l u m i n a t i o n)» մենանվագ դաշնամուրի համար (2017)
# «[layer] per [layer]» անսամբլի համար (2018)
# «Transposition» նվագախմբի համար (2018)
# «Mechanical (S.)» սաքսոֆոնային քառյակի համար (2018)
# «almost could be...» ջութակի և ալտի համար (2018)
# «{re}-receiving-{set}» լարային քառյակի համար (2019)
# «'B'Spiration» անսամբլի համար (2020)
# «ex[-]position after Robert Motherwell painting» մենանվագ ֆլեյտայի համար (2020)
# «Piano Work II (m i c r o  p a t t e r n s)» մենանվագ դաշնամուրի համար (2021)
# «Sonata for Solo Cello (Act of Auscultation)» մենանվագ թավջութակի համար (2022)
# «{re}-receiving-{set}» II լարային քառյակի համար (2023)

*Երգեր*

# «Revery» (2021) 
# «Silent Eyes» (2021) 
# «Caught Up» (2023)

*Այլ նախագծեր, էլեկտրոնային երաժշտություն*

«Persephone. Before» էլեկտրոնային երաժշտություն փերֆորմանսի համար (2023)

## Աշխատանքային գործունեություն

*Բանախոսություններ*

## Կրթություն

*Վարպետության դասընթացներ*

*Մասնավոր դասընթացներ*

## Ծանոթագրություններ

Կատեգորիա:Հայ կոմպոզիտորներ